*КРИТЕРИЈУМИ ОЦЕЊИВАЊА*

*ПРЕДМЕТ:* ***МУЗИЧКА УМЕТНОСТ***

Општи циљеви наставе музичке уметности су да:

- подсети ученике на изражајна средства музичке уметности

- створи и развије навике код ученика да слушају вредна музичка дела и изграђују позитиван став према музичкој уметности

- ученици препознају музику различитих стилских раздобља, врста и жанрова, развијају способност естетског доживљавања, критичког размишљања - разумеју историјску и социолошку условљеност музичке уметности

- ученици усвајају музичке вредности, важне за општу и музичку културу - спознају национално (народно и уметничко) музичко стваралаштво и постају свесни његовог значаја и потребе његовог неговања у циљу очувања српске културе, традиције и идентитета - активним бављењем музиком, ученици развијају и богате емоционалне, рационалне, интелектуалне, психомоторичке, естетске, моралне и социјалне потенцијале

- кроз различите облике музичке активности, ученици развијају способност властите музичке креативности и продуктивности

- музиком, као универзалним језиком комуникације, ученици развијају способност за сарадњу, тј. рад у групи и учествовање у обликовању културе живљења

- ученици спознају интердисциплинарно повезивање музике с другим предметима, уметностима и наукама

- ученици прате музички живот организовано или самостално посећујући музичке манифестације

- уче да критички анализирају музичке програме у медијима

- ученици се прилагођавају савременим технолошким достигнућима у музици

- ученици се навикавају на музичку уметност и културу као део живота.

*СТАНДАРДИ ЗНАЊА*

Ученици треба да:

- препознају одређене композиције, као основу за активно слушање концертних програма и звучних снимака

- разликују извођачке саставе: вокалне, инструменталне и вокално-инструменталне музике

- разликују дела по облику, врсти, жанру и садржају

- знају основне информације о стварању и репродуковању музике, о музичким ствараоцима и средствима и начинима изражавања музике

- знају основне карактеристике стилских епоха

- у складу с индивидуалним могућностима и интересима овладавају вокалним или инструменталним садржајем композиције

- зависно од интереса и способности, креативно изражавају музичке доживљаје – литерарно, ликовно или плесно

- стекну школску и ваншколску музичку културу.

*НАЧИНИ ПРОВЕРАВАЊА ЗНАЊА И ОЦЕЊИВАЊА*

Знање се вреднује на нивоу репродукције, разумевања и примене.

Музика је, као грана уметности, због свог универзалног језика и порука које носи, постала средство комуникације међу појединцима, групама и ширим заједницама.

Као специфична комбинација знања и вештина, она пружа неограничене креативне могућности, а њен утицај далеко превазилази време и место њеног настанка, што је чини важним сегментом развоја сваког човека.

Кроз музику се развија осећај естетске сензибилности, критичког размишљања и вредновања.

Предмет има музичке садржаје који одговарају нивоу зрелости и самосталности средњошколаца, њихов интелектуални потенцијал и критички однос према животу и свету, као и дотадашњем музичком образовању. Део садржаја намењен је промовисању српске традиције и културе, јер ученици представљају популацију која у будућности треба да одговорно учествује у обликовању националне културе и друштвеног живота.

Предмет Музичка уметност треба да помогне ученицима да постану образовани слушаоци и љубитељи музике и да, поред подизања општег културног нивоа, допринесе њиховом естетском и хуманом развоју.

Кроз наставу овога предмета школа учествује у формирању свести о општем и националном музичком идентитету код ученика и у њиховом активном и критичком праћењу савремених музичких токова.

На темељу општих циљева предметног програма и стандарда знања, критеријуми за предмет музичка уметност је следећи:

1. Усвојеност наставних садржаја

2. Разумевање и примена наставних садржаја

3. Музичка писменост (креативност, критичност, естетска сензибилност)

ОЦЕНУ НЕДОВОЉАН (1) ДОБИЈА УЧЕНИК:

Који није усвојио основна знања, вештине и способности за остваривање минималних циљева програма.

ОЦЕНУ ДОВОЉАН (2) ДОБИЈА УЧЕНИК:

Који је усвојио основна знања, вештине и способности, према датом програму предмета.

Има тешкоће у усменом изражавању.

Испољава неразумевање неких наставних садржаја.

ОЦЕНУ ДОБАР (3) ДОБИЈА УЧЕНИК :

Који је у целини усвојио основна знања, вештине и способности, према датом програму.

Његово знање је на нивоу репродукције уз помоћ наставника.

Има тешкоћа у брзом и течном усменом излагању.

Схвата научено градиво и има способност повезивања са другим уметностима.

ОЦЕНУ ВРЛО ДОБАР (4) ДОБИЈА УЧЕНИК:

Који је у целини усвојио основна знања, вештине и способности.

Самостално закључује и репродукује чињенице.

Испољава активност на већини часова.

Практично примењује знања.

ОЦЕНУ ОДЛИЧАН (5) ДОБИЈА УЧЕНИК:

Који је у целини усвојио проширена и продубљена знања и развио вештине и способности.

Критички размишља.

Испољава креативну активност на већини часова.

Показује интересовање за проширивање стеченог знања.

 Предметни наставник:

 Мима Беговић